ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ હૈતીના રાષ્ટ્રપતિ જોવેનેલ મોઇઝની હત્યા અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ હૈતીના રાષ્ટ્રપતિ જોવેનેલ મોઇઝની હત્યા અને પ્રથમ મહિલા માર્ટિન મોઇઝ પરના હુમલા અંગે દુ:ખ વ્યક્ત કર્યું છે.
પ્રધાનમંત્રીએ પોતાના ટ્વિટમાં કહ્યું કે, હૈતીના રાષ્ટ્રપતિ જોવેનેલ મોઇઝની હત્યા અને પ્રથમ મહિલા માર્ટિન મોઇઝ પરના હુમલાથી હું ખૂબ દુ:ખી છું. રાષ્ટ્રપતિ મોઇઝના પરિવારના સભ્યો અને હૈતીના લોકો પ્રત્યે મારી સંવેદના. "
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 13-14 નવેમ્બરનાં રોજ બ્રાઝિલમાં બ્રિક્સ શિખર સંમેલનમાં ભાગ લેશે
પ્રધાનમંત્રી શ્રી નરેન્દ્ર મોદી 13-14 નવેમ્બર, 2019નાં રોજ 11માં બ્રિક્સ શિખર સંમેલનમાં સામેલ થવા માટે બ્રાઝિલની રાજધાની બ્રાઝિલિયાની મુલાકાત લેશે. ચાલુ વર્ષે બ્રિક્સ શિખર સંમેલનનો વિષય “નવીન ભવિષ્ય માટે આર્થિક વૃદ્ધિ” છે.
બ્રિક્સ શિખર સંમેલનમાં પ્રધાનમંત્રી નરેન્દ્ર મોદી છઠ્ઠી વાર સામેલ થશે. તેઓ વર્ષ 2014માં બ્રિક્સ શિખર સંમેલનમાં પ્રથમ વાર સામેલ થયા હતા.
ભારતમાંથી મોટું વાણિજ્યિક પ્રતિનિધિમંડળ પણ પ્રધાનમંત્રીની મુલાકાત દરમિયાન ખાસ કરીને બ્રિક્સ બિઝનેસ ફોરમમાં સામેલ થશે, જ્યાં બ્રિક્સ સંગઠનનાં તમામ સભ્ય પાંચ દેશોનું વાણિજ્યિક પ્રતિનિધિમંડળ ઉપસ્થિત હશે.
પ્રધાનમંત્રી બ્રિક્સ શિખર સંમેલનમાં બિઝનેસ ફોરમનાં સમાપન સમારંભ અને અગિયારમાં બ્રિક્સ શિખર સંમેલનનાં સમાપન સમારંભમાં સામેલ થવાની સાથે રશિયાનાં રાષ્ટ્રપતિ વ્લાદિમીર પુતિન અને ચીનનાં રાષ્ટ્રપતિ શી જિનપિંગ સાથે અલગથી દ્વિપક્ષીય બેઠક યોજશે.
સમાપન સત્રમાં સમકાલિન વિશ્વમાં રાષ્ટ્રીય સાર્વભૌમિકતાનાં મુદ્દે વિવિધ પડકારો અને તકો પર કેન્દ્રિત ચર્ચાવિચારણા થવાની અપેક્ષા છે. ત્યારબાદ બ્રિક્સ સમાપન સત્રમાં બ્રિક્સનાં સભ્ય દેશોનાં આર્થિક વિકાસ માટે સહકારનાં મુદ્દે ચર્ચા થશે.
પછી પ્રધાનમંત્રી બ્રિક્સ બિઝનેસ કાઉન્સિલ સાથે બ્રિક્સ લીડર્સની બેઠકમાં સહભાગી થશે, જેમાં બ્રાઝિલિયન બ્રિક્સ બિઝનેસ કાઉન્સિલનાં ચેરમેન અને નવી ડેવલપમેન્ટ બેંકનાં પ્રમુખ સાથે રિપોર્ટ રજૂ કરશે એવી અપેક્ષા છે.
એ પછી તુરંત બ્રિક્સનાં સભ્ય દેશોની વેપાર અને રોકાણ પ્રોત્સાહન સંસ્થાઓ વચ્ચે સમજૂતી કરાર  પર હસ્તાક્ષર થશે.
શિખર સંમેલનનાં અંતે નેતાઓ સંયુક્ત જાહેરનામું બહાર પાડશે.
બ્રિક્સનાં પાંચ મોટા વિકાસશીલ અર્થતંત્રો સંયુક્તપણે વિશ્વની 42 ટકા વસતિનું પ્રતિનિધિત્વ કરે છે, જે દુનિયાની કુલ જીડીપીનો 23 ટકા હિસ્સો તથા દુનિયાનાં વેપારવાણિજ્યનો આશરે 17 ટકા હિસ્સો ધરાવે છે.
બ્રિક્સનાં સભ્ય દેશો વચ્ચે સાથસહકાર બે આધાર ધરાવે છે, જેમાં નેતાઓ અને મંત્રીઓ વચ્ચેની બેઠક તેમજ વરિષ્ઠ અધિકારીઓની બેઠક દ્વારા સહકારનાં પારસ્પરિક હિતનાં મુદ્દાઓ પર ચર્ચા સામેલ છે. આ ચર્ચાવિચારણામાં વેપાર, ધિરાણ, સ્વાસ્થ્ય, શિક્ષણ, વિજ્ઞાન અને ટેકનોલોજી, કૃષિ, સંચાર, આઇટી વગેરે ક્ષેત્રો સામેલ છે.
RP
(Visitor Counter : 109
પ્રધાનમંત્રીનું કાર્યાલય
પ્રધાનમંત્રીએ પૂણેમાં નિર્માણાધીન બિલ્ડીંગની દુર્ઘટનામાં થયેલા મોત પ્રત્યે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પૂણેમાં નિર્માણાધીન ઈમારતમાં દુર્ઘટના પર દુ:ખ વ્યક્ત કર્યું છે.
પ્રધાનમંત્રી કાર્યાલયે એક ટ્વિટમાં કહ્યું:
"પુણેમાં નિર્માણાધીન બિલ્ડીંગમાં થયેલી દુર્ઘટનાથી હું દુઃખી છું. શોકગ્રસ્ત પરિવારો પ્રત્યે સંવેદના. હું આશા રાખું છું કે આ દુર્ઘટનામાં ઘાયલ થયેલા તમામ લોકો વહેલામાં વહેલી તકે સ્વસ્થ થઈ જાય: PM @narendramodi"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ નવરેહ પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ નવરેહ પર લોકોને શુભેચ્છા પાઠવી છે.
એક ટ્વીટમાં શ્રી મોદીએ કહ્યું;
"નવરેહ પર શુભેચ્છાઓ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
બાંગ્લાદેશનાં પ્રધાનમંત્રી સાથે વીડિયો વાર્તાલાપ દરમિયાન પ્રધાનમંત્રીનું વક્તવ્ય
બાંગ્લાદેશનાં પ્રધાનમંત્રી મહામહિમ શેખ હસીનાજી,
ભારત અને બાંગ્લાદેશના મંત્રીઓ,
બાંગ્લાદેશથી ભારત આવેલા યુવા સાંસદ અને નેતા,
અને આ જીવંત પ્રસારણ સાથે સંકળાયેલા તમામ ભારત અને બાંગ્લાદેશના સાથીદારો,
નમસ્કાર!
આશા કોરી કે બાંગલાદેશે શોબે ભાલો આછે!
સૌ પ્રથમ હું બાંગ્લાદેશની જનતાને સામાન્ય ચૂંટણીઓ સફળતાપૂર્વક સંપન્ન કરવા બદલ અભિનંદન આપું છું. સાથે સાથે પ્રચંડ જનાદેશ સાથે હું પ્રધાનમંત્રી શેખ હસીનાજીની ઐતિહાસિક જીત માટે તેમને પણ હૃદયપૂર્વક ખૂબ-ખૂબ અભિનંદન આપું છું.
મિત્રો,
પ્રધાનમંત્રી શેખ હસીનાજી સાથે આ મારી છઠ્ઠી વીડિયો કૉન્ફરન્સ છે. આટલી સરળતાથી, અને આટલી વાર, કોઈ બે દેશોનાં નેતૃત્વ વચ્ચેનો સંપર્ક થવો, તે જ બતાવે છે કે બંને દેશો વચ્ચેના સંબંધો કેટલા ગાઢ અને મજબૂત છે. અને આ વીડિયો કૉન્ફરન્સ ખૂબ જ ખાસ સમયે થઇ રહી છે. આ જ મહિને, ૧૭ માર્ચથી બાંગ્લાદેશમાં બંગબંધુના જન્મશતાબ્દી સમારોહનો શુભારંભ થવાનો છે. અને પછી 26 માર્ચે બાંગ્લાદેશની આઝાદીની 48મી વર્ષગાંઠ પણ ઉજવવામાં આવશે. અને આ બંને તારીખો વચ્ચે બંને દેશોમાં કરોડો લોકો હોળીનો પવિત્ર તહેવાર પણ મનાવશે.
સાથીઓ,
જ્યારે પણ ભારત અને બાંગ્લાદેશ વચ્ચે કનેક્ટિવિટીને મજબૂત કરવાની વાત થાય છે, ત્યારે હું પ્રધાનમંત્રી શેખ હસીનાજીનાં વિઝનને સૌથી મોટો પ્રેરણાસ્ત્રોત માનું છું. અને એટલા માટે જ, મને ઘણી ખુશી છે કે આજે આપણે માત્ર પરિવહનમાં જ નહીં, પરંતુ જ્ઞાનમાં પણ કનેક્ટિવિટી વધારવાનાં પગલાં લીધાં છે. બાંગ્લાદેશની સાથે જોડાઈને ભારતનું નેશનલ નોલેજ નેટવર્ક હવે બાંગ્લાદેશના વિદ્વાનો અને સંશોધન સંસ્થાઓને ભારત અને સમગ્ર વિશ્વ સાથે જોડતી કડી બની જશે. બસો અને ટ્રકોનો પુરવઠો બાંગ્લાદેશ સરકારના વાજબી જાહેર પરિવહન પ્રદાન કરવાના પ્રયત્નોમાં મદદરૂપ થશે. વોટર ટ્રીટમેન્ટ પ્લાન્ટ્સ હજારો ઘરોમાં પીવાનું શુદ્ધ પાણી પહોંચાડશે. અને કોમ્યુનિટી ક્લિનિક્સથી આશરે 2 લાખ લોકોને લાભ થશે, જેમને તેમનાં ઘરની નજીક આરોગ્ય સેવાઓ સુલભ થશે. આ તમામ પ્રોજેક્ટ્સ સીધા જ લોકોનાં જીવન સાથે જોડાયેલા છે. આ પ્રોજેક્ટ્સ દર્શાવે છે કે ભારત અને બાંગ્લાદેશના સંબંધો બંને દેશોના લોકોનાં જીવનની ગુણવત્તા સુધારવામાં મહત્વપૂર્ણ અને સકારાત્મક ભૂમિકા ભજવી રહ્યા છે.
મિત્રો,
ભારત અને બાંગ્લાદેશના લોકો વચ્ચેના સંબંધો આત્મીયતા અને પારિવારિક લાગણીઓથી ભરેલા છે. બાંગ્લાદેશનો વિકાસ ભારત માટે માત્ર ખુશીનો વિષય જ નથી, પરંતુ આપણા માટે પ્રેરણાનો સ્ત્રોત પણ છે. પ્રધાનમંત્રી શેખ હસીનાજીએ બાંગ્લાદેશના વિકાસ માટે મહત્વાકાંક્ષી લક્ષ્યાંકો નિર્ધારિત કર્યા છે. વર્ષ 2021 સુધીમાં બાંગ્લાદેશને એક મધ્યમ આવક ધરાવતો દેશ અને વર્ષ 2041 સુધીમાં વિકસિત દેશ બનાવવાનાં તેમનાં વિઝનને સાકાર કરવામાં સાથસહકાર આપવો આપણાં માટે ગર્વની વાત છે.
મહામહિમ,
છેલ્લાં પાંચ વર્ષમાં ભારત અને બાંગ્લાદેશ વચ્ચેના સંબંધોના શોનાલી અધ્યાયમાં આપની સાથે કામ કરવાનું મને સૌભાગ્ય મળ્યું છે. અને મને પૂરો વિશ્વાસ છે કે છેલ્લાં પાંચ વર્ષ આપણા માટે જેટલાં ગૌરવશાળી રહ્યાં છે, આગામી પાંચ વર્ષોમાં આપણા દ્વિપક્ષીય સંબંધો તેના કરતાં પણ વધુ ઊંચાઈ પ્રાપ્ત કરશે. આ મારો વિશ્વાસ પણ છે, અને પ્રતિબદ્ધતા પણ. અને મારો આ જ વિશ્વાસ આજે વધુ મજબૂત બન્યો છે, કારણ કે આજે મને બાંગ્લાદેશથી અહીં આવેલા ઘણા યુવા સાંસદો, નેતાઓને મળવાનો અવસર મળ્યો છે. તેમની પ્રતિભા અને કર્મઠતામાં મને ભારત અને બાંગ્લાદેશના સંબંધોનું ઉજ્જવળ ભવિષ્ય દેખાય છે.
ભારત બાંગ્લાદેશ બોંધુત્વો ચિરોજિબી હોક!
ધન્યવાદ. ખૂબ ખૂબ ધન્યવાદ.
SD/GP
(Visitor Counter : 75
મંત્રીમંડળ
ભારત અને યુનાઈટેડ કિંગડમ ઓફ ગ્રેટ બ્રિટન અને નોર્ધર્ન આઈલેન્ડ વચ્ચે થયેલા સમજૂતીના કરારને કેબિનેટની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી ભારત સરકારની કેબિનેટની બેઠકમાં ભારત સરકાર અને હર મેજીસ્ટીના યુનાઈટેડ કિંગડમ ઓફ ગ્રેટ બ્રિટન અને નોર્ધર્ન આઈલેન્ડની સરકાર વચ્ચે સ્થળાંતર અને મોબિલીટી પાર્ટનરશિપ અંગે થયેલા સમજૂતીના કરારને મંજૂરી આપવામાં આવી છે.
ઉદ્દેશોઃ
આ સમજૂતીના કરારનો ઉદ્દેશ બંને દેશો વચ્ચે વિદ્યાર્થીઓ, સંશોધકો અને કુશળ વ્યવસાયીઓ વચ્ચેની આવન- જાવન સરળ બનાવવાની બાબતને પ્રોત્સાહન આપવાનો અને બંને દેશો અનિયમિત સ્થળાંતર અને માનવ તસ્કરીના મુદ્દાને હલ કરવાનો છે.
આ સમજૂતીના કરારથી જાતિ, કોમ ધર્મ અથવા તો સ્ત્રી -પુરૂષના ભેદભાવ વગર આર્થિક કારણોથી તથા બંને દેશોના આર્થિક વિકાસની વિવિધ યોજનાઓમાં યોગદાન આપવાની ઈચ્છાથી સ્થળાંતર કરતા ભારતીય વિદ્યાર્થીઓ, શિક્ષણવિદો અને સંશોધકોને લાભ થશે. આ સમજૂતિના કરારથી કુશળતા ધરાવતા લોકોની આવનજાવન સરળ થતાં બંને દેશોમાં ઈનોવેશનની વ્યવસ્થાને સમર્થન પ્રાપ્ત થશે.
આ સમજૂતીના કરારનુ અસરકારક અમલીકરણ થાય તે માટે સંયુક્ત કાર્યકારી જૂથના માધ્યમથી વિદેશી બાબતોનુ મંત્રાલય ચુસ્ત મોનિટરીંગ કરશે.
SD/GP/JD
(
પ્રધાનમંત્રીનું કાર્યાલય
પ્રતિભા દર્શાવવા અને સાંસ્કૃતિક ઉત્સવમાં ભાગ લેવા માટે સંસદીય સાંસ્કૃતિક કાર્યક્રમ એક સારી પહેલ છેઃ પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ કહ્યું કે સંસદીય સાંસ્કૃતિક કાર્યક્રમ એ એક સારી પહેલ છે જ્યાં વિવિધ સંસદીય ક્ષેત્રના લોકોને તેમની પ્રતિભા દર્શાવવાની અને સાંસ્કૃતિક ઉત્સવમાં ભાગ લેવાની તક મળે છે. શ્રી મોદીએ બધાને આમાં સામેલ સહભાગીઓને પ્રોત્સાહિત કરવા વિનંતી કરી.
પ્રધાનમંત્રીએ X પર પોસ્ટ કર્યું;
“सांसद सांस्कृतिक कार्यक्रम एक अच्छी पहल है, जहां अलग-अलग संसदीय क्षेत्र के लोगों को अपनी प्रतिभा दिखाने और सांस्कृतिक उत्सव में भागीदारी का अवसर मिलता है। आजकल भाजपा के सांसद इसके आयोजन में जोर-शोर से जुटे हैं। इसी कड़ी में मैंने भी अपनी काशी में एक विनम्र प्रयास किया है। मेरा आप सभी से आग्रह है कि इसमें शामिल प्रतिभागियों का जरूर उत्साहवर्धन करें।”
CB/GP/JD
(
પ્રધાનમંત્રીનું કાર્યાલય
‘પ્રગતિ’ મારફતે પ્રધાનમંત્રીની સમીક્ષા બેઠક
પ્રધાનમંત્રી શ્રી નરેન્દ્ર મોદીએ આજે અસરકારક વહીવટ અને સમયસર અમલીકરણ માટે આઇસીટી આધારિત, બહુઆયામી મંચ ‘પ્રગતિ’ મારફતે એમની 28મી સમીક્ષા બેઠકની અધ્યક્ષતા કરી હતી.
પ્રધાનમંત્રીએ આવકવેરા સાથે સંબંધિત ફરિયાદ નિવારણ વ્યવસ્થામાં પ્રગતિની સમીક્ષા કરી હતી. નાણાં મંત્રાલયનાં અધિકારીઓએ એમને આ સંબંધમાં થયેલી પ્રગતિ અંગે જાણકારી આપી હતી. પ્રધાનમંત્રીએ આગ્રહપૂર્વક જણાવ્યું હતું કે, તમામ વ્યવસ્થાઓ ટેકનોલોજી-સંચાલિત હોવી જોઈએ અને માનવીય હસ્તક્ષેપ લઘુતમ કરવો જોઈએ. પ્રધાનમંત્રીએ ભ્રષ્ટ અધિકારીઓ પકડવા માટે થયેલી પ્રગતિની નોંધ લઈને કહ્યું હતું કે, આવકવેરા વિભાગે લોકોની સુવિધા વધારવા માટે હાથ ધરેલવી વિવિધ પહેલો અને પગલાંની જાણકારી તમામ કરદાતાઓ સુધી ઉચિત રીતે પહોંચવી જોઈએ.
અત્યાર સુધી પ્રગતિની 27 બેઠકોમાં કુલ રૂ. 11.5 લાખ કરોડનું રોકાણ ધરાવતી વિવિધ પરિયોજનાઓની સમીક્ષા થઈ છે. તમામ ક્ષેત્રોમાં જાહેર ફરિયાદનાં નિવારણની પણ સમીક્ષા કરવામાં આવી છે.
આજે 28મી બેઠકમાં પ્રધાનમંત્રીએ રેલવે, રોડ અને પેટ્રોલિયમ ક્ષેત્રોની નવ મહત્ત્વપૂર્ણ માળખાગત પરિયોજનાઓની પ્રગતિની સમીક્ષા કરી હતી. આ તમામ પરિયોજનાઓ કેટલાંક રાજ્યોમાં પથરાયેલી છે, જેમાં આંધ્રપ્રદેશ, અસમ, ગુજરાત, દિલ્હી, હરિયાણા, તામિલનાડુ, ઓડિશા, કર્ણાટક, પંજાબ, ઉત્તરપ્રદેશ અને ઉત્તરાખંડ સામેલ છે.
પ્રધાનમંત્રીએ આયુષ્માન ભારત હેઠળ પ્રધાનમંત્રી જન આરોગ્ય યોજનાને શરૂ કરવા માટેની તૈયારીઓની સમીક્ષા પણ કરી હતી. તેમણે પ્રધાનમંત્રી જન ઔષધિ પરિયોજનાની પ્રગતિની સમીક્ષા પણ કરી હતી.
RP
(Visitor Counter : 123
પ્રધાનમંત્રીનું કાર્યાલય
પ્રધાનમંત્રીએ બુદ્ધ પૂર્ણિમાની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ બુદ્ધ પૂર્ણિમાના અવસર પર તેમની શુભેચ્છાઓ પાઠવી છે.
પ્રધાનમંત્રીએ ટ્વીટ કર્યું;
"બુદ્ધ પૂર્ણિમાની શુભેચ્છાઓ. ભગવાન બુદ્ધના આદર્શો આપણને બધાને પ્રકાશ આપતા રહે અને શક્તિ આપતા રહે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
પ્રેસ વિજ્ઞપ્તિ
પ્રધાનમંત્રીની સલાહ પર ભારતના રાષ્ટ્રપતિએ નીચેના સભ્યોને મંત્રીમંડળના સભ્યો તરીકે નિયુક્ત કર્યા છે :-
કેબિનેટ મંત્રીઓ
1. શ્રી નારાયણ તાતુ રાણે
2. શ્રી સર્બાનંદ સોનોવાલ
3. ડૉ. વિરેન્દ્ર કુમાર
4. શ્રી જ્યોતિરાદિત્ય સિંધિયા
5. શ્રી રામચંદ્ર પ્રસાદ સિંહ
6. શ્રી અશ્વિની વૈષ્ણવ
7. શ્રી પશુપતિ કુમાર પારસ
8. શ્રી કિરેન રિજિજુ
9. શ્રી રાજ કુમાર સિંહ
10. શ્રી હરદીપ સિંઘ પુરી
11. શ્રી મનસુખ માંડવિયા
12. શ્રી ભૂપેન્દર યાદવ
13. શ્રી પરષોત્તમ રુપાલા
14. શ્રી જી કિશન રેડ્ડી
15. શ્રી અનુરાગ સિંહ ઠાકુર
રાજ્ય કક્ષાના મંત્રીઓ
1. શ્રી પંકજ ચૌધરી
2. શ્રીમતી અનુપ્રિયા સિંહ પટેલ
3. ડૉ. સત્યપાલ સિંઘ બઘેલ
4. શ્રી રાજીવ ચંદ્રશેખર
5. સુશ્રી શોભા કરંદલાજે
6. શ્રી ભાનુપ્રતાપ સિંહ વર્મા
7. શ્રીમતી દર્શના વિક્રમ જરદોશ
8. શ્રીમતી મીનાક્ષી લેખી
9. શ્રીમતી અન્નપૂર્ણા દેવી
10. શ્રી એ નારાયણસ્વામી
11. શ્રી કૌશલ કિશોર
12. શ્રી અજય ભટ્ટ
13. શ્રી બી એલ વર્મા
14. શ્રી અજય કુમાર
15. શ્રી ચૌહાણ દેવુસિંહ
16. શ્રી ભગવંત ખુબા
17. શ્રી કપિલ મોરેશ્વર પાટિલ
18. સુશ્રી પ્રતિભા ભૌમિક
19. ડૉ. સુભાષ સરકાર
20. ડૉ. ભાગવત કૃષ્ણાવ કરાડ
21. ડૉ. રાજકુમાર રંજન સિંહ
22. ડૉ. ભારતી પ્રવીણ પવાર
23. શ્રી બિશ્વેશ્વર ટુડુ
24. શ્રી શાંતનુ ઠાકુર
25. ડૉ. મહેન્દ્રભાઈ મુંજપરા
26. શ્રી જોહન બાર્લા
27. ડૉ. એલ મુરુગન
28. શ્રી નિશિથ પ્રમાણિક
2. રાષ્ટ્રપતિએ આજે રાષ્ટ્રપતિ ભવનમાં આયોજિત એક સમારંભમાં મંત્રીમંડળના ઉપરોક્ત સભ્યોને પદ અને ગોપનીયતાના શપથ લેવડાવ્યાં હતાં.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ ઓસ્ટ્રેલિયન લેબર પાર્ટીની જીત અને પીએમ તરીકે મહામહિમ એન્થોની અલ્બેનિસને તેમની ચૂંટણી માટે અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ઑસ્ટ્રેલિયન લેબર પાર્ટીની જીત અને પ્રધાનમંત્રી તરીકે તેમની ચૂંટણી માટે મહામહિમ એન્થોની અલ્બેનિસને અભિનંદન પાઠવ્યા છે.
એક ટ્વીટમાં, પ્રધાનમંત્રી શ્રીએ કહ્યું;
"ઓસ્ટ્રેલિયન લેબર પાર્ટીની જીત અને પ્રધાનમંત્રી તરીકેની તમારી ચૂંટણી બદલ @AlboMPને અભિનંદન! હું આપણી વ્યાપક વ્યૂહાત્મક ભાગીદારીને વધુ મજબૂત કરવા અને ઈન્ડો-પેસિફિક ક્ષેત્રમાં વહેંચાયેલ પ્રાથમિકતાઓ માટે કામ કરવા આતુર છું."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 202.52 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 3.98 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,02,52,52,325
|
|
બાકી ઉપલબ્ધ
|
|
3,98,91,440
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 202.52 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 3.98 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 116
માનવ સંસાધન વિકાસ મંત્રાલય
કેન્દ્રીય માનવ સંસાધન વિકાસ મંત્રી શ્રી રમેશ પોખરિયાલ ‘નિશંકે’ દેશભરની અનેક યુનિવર્સિટીઓ, મહાવિદ્યાલયો, વિદ્યાલયો, વિદ્યાર્થીઓ અને શિક્ષકો સાથે કોરોનાવાયરસ મહામારી વિશે વીડિયો કોન્ફરન્સિંગના માધ્યમથી વાત કરી
શ્રી નિશંકે કોરોનાની સામેની લડાઈમાં સક્રિય ભૂમિકા અદા કરવા માટે તમામ શિક્ષકો અને વિદ્યાર્થીઓનો આભાર માન્યો
માનવ સંસાધન વિકાસ મંત્રાલય મુશ્કેલ સ્થિતિમાં પોતાના વિદ્યાર્થીઓ સાથે છે – શ્રી રમેશ પોખરિયાલ ‘નિશંક’
કેન્દ્રીય માનવ સંસાધન વિકાસ મંત્રી શ્રી રમેશ પોખરિયાલ ‘નિશંક’એ શુક્રવારે દેશભરના અનેક વિશ્વવિદ્યાલયો, મહાવિદ્યાલયો, વિદ્યાલયો, અધ્યાપકો અને વિદ્યાર્થીઓને દેશ અને દુનિયાભરમાં ફેલાયેલા કોરોનાવાયરસના રોગચાળા વિશે વીડિયો કોન્ફરન્સિંગ દ્વારા વાત કરી હતી.
આ દરમિયાન કેન્દ્રીય મંત્રીએ એમની સમસ્યાઓ સાંભળવાની સાથે આ રોગચારા સામે લડવા માટે વિવિધ ઉપાયો પર લોકોને જાગૃતિ કરવામાં એમની ભૂમિકા પર એમનો આભાર પણ વ્યક્ત કર્યો હતો. આ વીડિયો કોન્ફરન્સિંગમાં કેન્દ્રીય મંત્રીની સાથે દેશભરમાં 800થી વધારે લોકો જોડાયા હતા.
વીડિયો કોન્ફરન્સિંગ દ્વારા શ્રી નિશંકે કહ્યું હતું કે, હું દેશભરમાં 1000 વિશ્વવિદ્યાલયો, 45000 મહાવિદ્યાલયો, 15 લાખ વિદ્યાલયો, એક કરોડથી વધારે શિક્ષકો અને 33 કરોડથી વધારે વિદ્યાર્થીઓનો આભાર વ્યક્ત કરું છું, જેમણે કોરોનાવાયરસ જેવા રોગચાળા સામે લડવામાં મહત્ત્વપૂર્ણ યોગદાન આપ્યું છે. તમામ લોકોને આ સંકટની ઘડીમાં અભૂતપૂર્વ ધૈર્યનો પરિચય આપવાની સાથે લોકોને પણ આ રોગચાળા સામે જાગૃતિ લાવવામાં મદદ કરે છે, જેથી તેઓ સ્વસ્થ રહી શકે અને સમાજમાં આ રોગચાળાને કારણે વધારે નુકસાન ન થાય.”
તમામ અધ્યાપકોનું અભિવાદન કરીને કેન્દ્રીય મંત્રીએ કહ્યું હતું કે, આ તમામ શિક્ષકોની પ્રતિબદ્ધતા જ છે, જેના થકી દેશે આટલા ઓછા સમયમાં ઓનલાઇન શૈક્ષણિક વ્યવસ્થા શરૂ કરી છે, જેનો લાભ કરોડો વિદ્યાર્થીઓ ઉઠાવી રહ્યાં છે.
શ્રી પોખરિયાલે દેશભરની આઈઆઈટી સહિત તમામ શ્રેષ્ઠ સંસ્થાઓને કોરોનાવાયરસ સામેની લડાઈમાં ઉપયોગ થતા ચિકિત્સા ઉપકરણોને તૈયાર કરવા માટે અભિનંદન આપ્યાં હતાં.
આ દરમિયાન શ્રી નિશંકે તમામ અધ્યાપકો અને વિદ્યાર્થીઓની સમસ્યાઓને પણ ધ્યાનથી સાંભળી હતી. કેન્દ્રીય મંત્રીએ કહ્યું હતું કે, મંત્રાલય એમની તમામ સમસ્યાઓથી વાકેફ છે અને તેમણે તમામને આશ્વાસન આપ્યું છે કે, માનવ સંસાધન મંત્રાલયની સાથે પ્રધાનમંત્રી નરેન્દ્ર મોદી પણ દેશભરના અધ્યાપકો અને વિદ્યાર્થીઓ સાથે ઊભા છે.
શ્રી નિશંકે તમામ અધ્યાપકોને એવું આશ્વાસન પણ આપ્યું છે કે, જો તેઓ પોતે કે તેમના પરિવારનો કોઈ પણ સભ્ય કમનસીબે બિમાર છે, તો તેઓ પોતાના આચાર્ય કે કુલપતિનો સંપર્ક કરી શકે છે. કેન્દ્રીય મંત્રીએ આશ્વાસન આપ્યું હતું કે, મંત્રાલય તરફથી તમામને સંપૂર્ણ તબીબી સહાયતા ઉપલબ્ધ કરાવવામાં આવશે.
માનવ સંસાધન વિકાસ મંત્રીએ તમામને એવો આગ્રહ પણ કર્યો હતો કે, તમામ શિક્ષક અને વિદ્યાર્થી પોતે આયુષ મંત્રાલય દ્વારા જાહેર થયેલી એડવાઇઝરીનું પાલન કરવાની સાથે અન્ય લોકોને પણ પાલન કરવા માટે પ્રેરિત કરતા રહે. તેમણે કહ્યું હતું કે, આજના વિદ્યાર્થીઓ જ ભવિષ્ય છે અને જો વિદ્યાર્થી સંપૂર્ણ તત્પરતા સાથે આ સમયે પોતાને સ્વસ્થ રાખશે તો આપણું ભવિષ્ય પણ સ્વસ્થ અને સુરક્ષિત રહેશે.
શ્રી નિશંકે તમામને કહ્યું હતું કે, તમામ બધા પ્રધાનમંત્રી નરેન્દ્ર મોદીનાં આહવાન પર 5 એપ્રિલની રાતે 9 વાગ્યે પોતપોતાનાં ઘરે દિવા, મીણબત્તી, મોબાઇલની ટોર્ચ વગેરે પ્રકટાવીને દેશની એકતા
અને અખંડતાનો પરિચય આપો, જેથી આ દેશમાં કોરોનાવાયરસ જેવા રોગચાળા સામે લડવામાં નવી ઊર્જા મળી શકે.
RP
પ્રધાનમંત્રીનું કાર્યાલય
ભારતીય વાયુસેનાએ ભારતના બૌધિકો, વૈજ્ઞાનિક સમુદાય અને ઉદ્યોગને સ્વનિર્ભરતા માટે તેના જોરમાં સહયોગ અને ભાગીદારી માટે આમંત્રણ આપ્યું છે
પ્રધાનમંત્રીએ તેને ભારતના તીક્ષ્ણ દિમાગ અને ગતિશીલ ઉદ્યોગસાહસિકો માટે મોટી તક ગણાવી
ભારતીય વાયુસેનાએ ભારતના બોધિકો, વૈજ્ઞાનિક સમુદાય અને ઉદ્યોગને સ્વનિર્ભરતા માટે તેના જોરમાં સહયોગ અને ભાગીદારી માટે આમંત્રણ આપ્યું છે. એરો ઈન્ડિયા 2023ની પૂર્વ સંધ્યાએ રસની અભિવ્યક્તિ માટે 31 આમંત્રણો મોકલવામાં આવ્યા છે.
પ્રધાનમંત્રી શ્રી નરેન્દ્ર મોદીએ તેને ભારતના તીક્ષ્ણ દિમાગ અને ગતિશીલ ઉદ્યોગસાહસિકો માટે આત્મનિર્ભરતા તરફના મિશનમાં મહત્વપૂર્ણ ભાગીદાર બનવાની એક મોટી તક ગણાવી છે. ભારતીય વાયુસેનાના ટ્વીટના જવાબમાં, પ્રધાનમંત્રીએ કહ્યું;
"ભારતના તીક્ષ્ણ દિમાગ અને ગતિશીલ ઉદ્યોગસાહસિકો માટે આત્મનિર્ભરતા તરફના મિશનમાં મહત્વપૂર્ણ ભાગીદાર બનવાની અને તે પણ સંરક્ષણ ક્ષેત્રમાં, જેણે આપણા રાષ્ટ્રને હંમેશા ગૌરવ અપાવ્યું છે તે માટે એક મહાન તક."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વહાણવટા મંત્રાલય
કેબિનેટે કોચીન પોર્ટ ઓથોરિટીને ત્રણ વર્ષના સમયગાળા માટે ભારત સરકારની લોનની ચુકવણી પર મોરેટોરિયમની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની કેબિનેટ સમિતિએ કોચીન પોર્ટ ઓથોરિટી ને રૂ. 446.83 કરોડની રકમ કોવિડ-19 રોગચાળાને કારણે આર્થિક સંકટને પહોંચી વળવા માટે આપેલી ભારત સરકારની બાકી લોનની ચુકવણી માટે ત્રણ વર્ષ ની મુદતની મંજૂરી આપી છે. .
આ રકમ 2018-19થી શરૂ થતા 10 હપ્તામાં ચૂકવવાની હતી. જો કે, કોચીન પોર્ટ ઓથોરિટી માત્ર 2018-19 અને 2019-20ના જ હપ્તાઓ ચૂકવી શકતી હતી. 2020-21 થી, કોવિડ -19 રોગચાળાને કારણે ટ્રાફિકને ખરાબ રીતે અસર થઈ હતી જેણે રોકડ પ્રવાહ પર પ્રતિકૂળ અસર કરી હતી. પરિણામે, કોચીન પોર્ટ 2020-21 અને 2021-22ના હપ્તા ચૂકવી શક્યું નથી.
કોચીન પોર્ટને નવેમ્બર 2021 થી અમલમાં આવતા મેજર પોર્ટ ઓથોરિટી એક્ટ, 2021 હેઠળ લાવવામાં આવ્યું છે. 24.08.2016 ના રોજ આર્થિક બાબતોની કેબિનેટ સમિતિ એ1936-37થી 1994-95 દરમિયાન વિવિધ માળખાકીય વિકાસલક્ષી પ્રવૃત્તિઓ માટે કોચીન પોર્ટ દ્વારા લેવામાં આવેલી ભારત સરકારની લોન પરના દંડના વ્યાજની માફી માટેની દરખાસ્તને મંજૂરી આપી હતી.
SD/GP/JD
(Visitor Counter : 121
પ્રધાનમંત્રીનું કાર્યાલય
પ્રધાનમંત્રી શ્રીએ એક ભારત શ્રેષ્ઠ ભારતની ભાવનાને ઉજાગર કરતી પ્રસ્તુતિનો વીડિયો શેર કર્યો
પ્રધાનમંત્રી શ્રી નરેન્દ્ર મોદીએ એક પ્રસ્તુતિ શેર કરી છે જેમાં સંગીતકારને ઘણી ભાષાઓમાં ગાતા જોઈ શકાય છે. તેમણે ટિપ્પણી કરી કે તે ‘એક ભારત શ્રેષ્ઠ ભારત’ ની ભાવનાનું એક મહાન અભિવ્યક્તિ છે.
પ્રધાનમંત્રીએ ટ્વીટ કર્યું:
“પ્રતિભાશાળી સ્નેહદીપ સિંહ કલસી દ્વારા આ અદ્ભુત પ્રસ્તુતિ મળી. મેલોડી ઉપરાંત, તે ‘એક ભારત શ્રેષ્ઠ ભારત’ની ભાવનાનું એક મહાન અભિવ્યક્તિ છે. શાનદાર!”
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ શ્રીમદ પંચખંડ પીઠાધીશ્વર આચાર્ય ધર્મેન્દ્રના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ શ્રીમદ પંચખંડ પીઠાધીશ્વર આચાર્ય ધર્મેન્દ્રના નિધન પર ઘેરા શોકની લાગણી વ્યક્ત કરી છે.
પ્રધાનમંત્રી શ્રીએ ટ્વીટ કર્યું;;
"समाज और राष्ट्रसेवा में समर्पित श्रीमद् पंचखण्ड पीठाधीश्वर आचार्य धर्मेंद्र जी के निधन से अत्यंत दुख हुआ है। उनका जाना धार्मिक और आध्यात्मिक जगत के लिए एक अपूरणीय क्षति है। ईश्वर उन्हें अपने श्रीचरणों में स्थान दे। ओम शांति!"
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
કેબિનેટે કેન્દ્ર સરકારના કર્મચારીઓને મોંઘવારી ભથ્થાના વધારાના હપ્તા અને પેન્શનરોને મોંઘવારી રાહત, 01.01.2023 થી મળવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે 01.01.2023થી કેન્દ્ર સરકારના કર્મચારીઓને મોંઘવારી ભથ્થા અને પેન્શનરોને મોંઘવારી રાહતનો વધારાનો હપ્તો જાહેર કરવાની મંજૂરી આપી છે. વધારાના હપ્તા ભાવ વધારા સામે વળતર આપવા માટે, મૂળભૂત પગાર/પેન્શનના 38% ના વર્તમાન દર કરતાં 4% નો વધારો દર્શાવે છે.
મોંઘવારી ભથ્થું અને મોંઘવારી રાહત બંનેના કારણે તિજોરી પર સંયુક્ત અસર વાર્ષિક રૂ. 12,815.60 કરોડ થશે.
તેનાથી કેન્દ્ર સરકારના લગભગ 47.58 લાખ કર્મચારીઓ અને 69.76 લાખ પેન્શનરોને ફાયદો થશે.
આ વધારો સ્વીકૃત ફોર્મ્યુલર અનુસાર છે જે 7મા કેન્દ્રીય પગાર પંચની ભલામણો પર આધારિત છે.
GP/JD
(
મંત્રીમંડળ
મંત્રીમંડળે ખોવાયેલા અને પીડિત બાળકો અંગે ઓનલાઈન સમાચાર સુધી પહોંચવા માટે ભારત અને અમરિકા વચ્ચે સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ખોવાયેલા અને પીડિત બાળકો અંગે ઓનલાઈન સમાચાર સુધી પહોંચવા માટે ભારત અને અમેરિકા વચ્ચેના સમજૂતી કરારને મંજૂરી આપી દીધી છે. આ એમઓયુ પર ભારતના નેશનલ ક્રાઈમ રેકોર્ડ બ્યુરો  અને અમેરિકાના નેશનલ સેન્ટર ફોર મિસિંગ એન્ડ એક્સપ્લોઈટેડ ચિલ્ડ્રન  વચ્ચે હસ્તાક્ષર કરવામાં આવ્યા છે.
લાભ:
આ એમઓયુ વડે એનસીએમઈસી પાસે ઉપલબ્ધ એક લાખથી વધુ ઓનલાઈન અહેવાલો સુધી પહોંચ પૂરી પાડશે અને ભારતમાં કાયદાનું અમલીકરણ કરાવતી સંસ્થાઓને અધિકાર પુરા પાડશે. તે ચાઈલ્ડ પોર્નોગ્રાફી અને બાળકોના જાતિય શોષણના સ્રોત વિષે માહિતીનું આદાન-પ્રદાન કરવા માટે એક નવીન વ્યવસ્થાની સ્થાપના કરવા અને ગુનેગારો વિરુદ્ધ કાયદાકીય પગલા ભરવા માટે એક નવો માર્ગ મોકળો કરશે. આ ઉપરાંત તે કાયદાનું અમલીકરણ કરતી સંસ્થાઓને સાયબર સ્પેસમાંથી ચાઈલ્ડ પોર્નોગ્રાફી અને બાળકોના જાતિય શોષણને લગતા સાધનોને દૂર કરવામાં સક્ષમ બનાવશે અને આ રીતે માનવીય સ્વમાનમાં વૃદ્ધિ થશે.
RP
(Visitor Counter : 114
સ્ટીલ મંત્રાલય
રાષ્ટ્રીય ગતિશક્તિ પોર્ટલ પર સ્ટીલ મંત્રાલય
પીએમ-ગતિશક્તિ હેઠળ 38 ઉચ્ચ પ્રભાવિત પ્રોજેક્ટ્સની ઓળખ કરવામાં આવી
પીએમ-ગતિશક્તિએ 2030-31 સુધીમાં તેના નિર્ધારિત લક્ષ્યાંકો સુધી પહોંચવા માટે સ્ટીલ ક્ષેત્રના વિસ્તરણ માટે રેલ નેટવર્ક, નવા આંતરદેશીય જળમાર્ગો, રસ્તાઓ, બંદરો, ગેસ પાઇપલાઇન્સ અને એરપોર્ટ/એરસ્ટ્રીપ્સના વિસ્તરણ પર ધ્યાન કેન્દ્રિત કર્યું
સ્ટીલ મંત્રાલયે ભાસ્કરાચાર્ય નેશનલ ઇન્સ્ટિટ્યૂટ ઑફ સ્પેસ એપ્લીકેશન્સ એન્ડ જિયો-ઇન્ફોર્મેટિક્સ ની મદદથી પીએમ ગતિશક્તિ પોર્ટલ  પર પોતાનો સમાવેશ કર્યો છે. તેણે સ્ટીલ મંત્રાલયના વહીવટી નિયંત્રણ હેઠળના CPSEના તમામ સ્ટીલ પ્લાન્ટનું જિયો લોકેશન અપલોડ કરીને ડેટાનો પ્રથમ તબક્કો જનરેટ કર્યો છે. સ્ટીલ મંત્રાલય પણ તેના વહીવટી નિયંત્રણ હેઠળના આ CPSEની તમામ ખાણોનું જિયો લોકેશન અપલોડ કરવાની પ્રક્રિયામાં છે.
BISAG-Nએ એક એપ્લિકેશન વિકસાવી છે જેના દ્વારા સ્ટીલ મંત્રાલય દેશમાં કાર્યરત બે હજારથી વધુ સ્ટીલ એકમો ના ભૌગોલિક સ્થાનો અપલોડ કરવાનું આયોજન કરી રહ્યું છે.
ભવિષ્યમાં, ભૌગોલિક સ્થાનની સાથે, અન્ય સંબંધિત સુવિધાઓ જેમ કે તમામ એકમો/ખાણોની ઉત્પાદન ક્ષમતા, ઉત્પાદન વિગતો વગેરે અપલોડ કરવાની પણ યોજના છે.
વધુમાં, સ્ટીલ મંત્રાલયે PM ગતિશક્તિના લક્ષ્યાંકને અનુરૂપ મલ્ટીમોડલ કનેક્ટિવિટી વિકસાવવા અને ઈન્ફ્રાસ્ટ્રક્ચર અવરોધોને દૂર કરવા માટે 38 ઉચ્ચ અસરવાળા પ્રોજેક્ટ્સની ઓળખ કરી છે. રેલ્વે લાઈનોનું આયોજિત વિસ્તરણ, નવા અંતર્દેશીય જળમાર્ગો, રસ્તાઓ, બંદરો, ગેસ પાઈપલાઈન કનેક્ટિવિટી અને એરપોર્ટ/એરસ્ટ્રીપ્સનું નિર્માણ ખૂબ જ જરૂરી લોજિસ્ટિકલ સોલ્યુશન્સના નિર્માણમાં પરિણમશે જે સ્ટીલ સેક્ટરને 2030-31 સુધીમાં તેના નિર્ધારિત લક્ષ્યાંકો હાંસલ કરવા તરફ દોરી જશે. NSP  2017માં દર્શાવ્યા મુજબ આગળ ધપાવવામાં આવશે.
ગતિ શક્તિ - ઈન્ફ્રાસ્ટ્રક્ચર વિકાસ માટે રાષ્ટ્રીય માસ્ટર પ્લાન પ્રધાનમંત્રી શ્રી દ્વારા ઓક્ટોબર 2021 માં શરૂ કરવામાં આવ્યો હતો. હેતુ વિવિધ મંત્રાલયોને એકસાથે લાવવાનો હતો જેથી ઇન્ફ્રાસ્ટ્રક્ચર કનેક્ટિવિટી પ્રોજેક્ટ્સ તેમજ તેમના સંકલિત અમલીકરણ માટે એક સંકલિત યોજના તૈયાર કરી શકાય. તે વિવિધ મંત્રાલયો અને રાજ્ય સરકારોની ઇન્ફ્રાસ્ટ્રક્ચર યોજનાઓને આવરી લેશે અને અવકાશી આયોજન પગલાં સહિત મોટા પાયે ટેકનોલોજીનો લાભ લેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 155
નાણા મંત્રાલય
SPMCILના કર્મચારીઓએ કોવીડ-19 સામે લડવા માટે પ્રધાનમંત્રી સંરક્ષણ ભંડોળમાં યોગદાન આપ્યું
સમગ્ર દેશમાં નોવલ કોરોના વાયરસ ના સંકટને ધ્યાનમાં રાખીને સિક્યુરિટી પ્રિન્ટીંગ એન્ડ મિટિંગ કોર્પોરેશન ઑફ ઇન્ડિયા લિમિટેડ ના આશરે 8500 કર્મચારીઓએ આ મહામારી સામે લડવા માટે સંકટની આ ઘડીમાં માર્ચ 2020નો એક દિવસનો પગાર પ્રધાનમંત્રી સંરક્ષણ ભંડોળમાં આપ્યો છે.
RP